**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Nr. 00 din 00.00.2024**

Ca urmare a solicitării de emitere a acordului de mediu adresate de **Hulugean Trans SRL,** cu sediul în județul Sălaj, municipiul Zalău, str. Emil Cioran, nr. 11, etaj mansardă, camera 1, înregistrată la APM Sălaj cu nr. 3056/07.04.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.12.2023, că proiectul: ***Amenajare piscicolă cu valorificarea materialului excavat Perimetrul Gâlgău – Hulugean, UAT Bălan, jud. Sălaj***, propus a fi amplasat în județul Sălaj, comuna Bălan, satul Gâlgăului Almaşului, extravilan,

***se supune evaluării impactului asupra mediului,***

***se supune evaluării impactului asupra corpurilor de apă și nu se supune evaluării adecvate.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 2, lit a) *– cariere, exploatări miniere de suprafaţă şi de extracţie a turbei, altele decât cele prevazute în anexa nr. 1*;

- decizia s-a luat în baza unei examinări care a luat în considerare informaţiile furnizate de către titular şi a utilizat criteriile de selecţie prevăzute în anexa nr. 3 la Legea nr. 292/2018 privind evaluarea impactului anumitor proiecte publice şi private asupra mediului;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Bălan, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- criteriile de selecţie pentru stabilirea necesităţii efectuării evaluării impactului asupra mediului au vizat caracteristicile proiectului, localizarea proiectului şi caracteristicile impactului potenţial. Astfel:

**b) Caracteristicile proiectului:**

***b1) dimensiunea si concepţia întregului proiect:*** prin proiect se propune extragerea prin mijloace proprii a agregatelor minerale reprezentate de nisip şi pietriş, cantonate în albia majoră a râului Almaş, mal drept, în scopul valorificării acestora în stare brută și prelucrată în domeniul construcţiilor. Lucrările se vor desfăşura într-un perimetru de exploatare în suprafaţă de 5300 mp, amplasat în partea estică a perimetrului existent Gâlgău DFA - extindere, delimitat prin următoarele Coordonate Stereo 70, conform fişei de localizare a perimetrului:

|  |  |  |
| --- | --- | --- |
| **Pct.** | **X** | **Y** |
| 1  | 633923,397 | 372881,832 |
| 2  | 634008,408 | 372938,149 |
| 3  | 634004,296 | 372967,773 |
| 4  | 633980,903 | 372976,773 |
| 5  | 633946,135 | 372975,289 |
| 6  | 633946,135 | 372961,546 |
| 7  | 633915,659 | 372957,466 |

Capacitatea de producţie va fi 31500 mc extras geologic, din care 1500 mc decopertă (sol vegetal și nisip argilos) şi 30000 mc nisip şi pietriş.

Exploatarea agregatelor minerale va consta în realizarea lucrărilor miniere de deschidere, pregătire şi exploatare, prin respectarea succesiunii fazelor care impun aceste procese:

- *lucrări miniere de deschidere*: accesul la amplasament se face din drumul DN 1G,pe un drum de exploatare existent cu lungimea de 850 m, care a deservit exploatarea anterioara Galgau DFA. Deschiderea zăcământului se va realiza prin executarea accesului la treapta 1 de exploatare, cota + 200 m, în partea nord estica a perimetrului.

- *lucrări minere de pregătire*: zacământul prezintă copertă sub formă de sol vegetal nisipos prezent în acoperişul zăcământului cu grosimea de 0,3 m. Se vor executa lucrări uşoare de descopertare cu ajutorul utilajelor din dotare (buldozer, excavator) pentru îndepartarea stratului acoperitor reprezentat de sol vegetal cu intercalaţii subţiri nisipoase și nisipuri medii argiloase cu liant prafos-nisipos.

Descopertarea se va executa în avans faţă de lucrările de exploatare a nisipului şi pietrişului. Volum de lucrări de decopertare total = 1500 mc.

 - *lucrări de exploatare:* Se va aplica metoda de exploatare 2 în trepte drepte una emersă și una submersă. Lucrările de exploatare se vor realiza emers la 3.5 m sub nivelulul hidrostatic aflat la cota + 200.5 m, unghiul de taluz al treptei în lucru va fi de 45o, pentru asigurarea stabilității acestuia.

Procesele de producţie din această perioadă sunt reprezentate de: executarea lucrărilor de excavare,

executarea lucrărilor de transport.

Excavarea terenului – constă în săparea mecanizată a terenului cu ajutorul unor excavatoare echipate cu cupa inversă. ***Metoda de excavare*** - va fi cu front unic, în fâşii longitudinale cu lungime de până la 70 m şi lăţimea de până la 8-10 m (în functie de raza de acţiune a excavatorului).

Lucrările de excavare se vor executa astfel încât, în adâncime să se formeze două trepte cu taluzurile înclinate, având următoarele elemente caracteristice:

|  |  |  |  |
| --- | --- | --- | --- |
| **Specif. treaptă**  | **Înălţime**  | **Înclinare taluz**  | **Obs**  |
| treapta 1  | max 3 m  | 1:1  | -  |
| treapta 2  | max 3.5 m  | 1:1.5  | 3.5 sub nivelul hidrostatic NH(+200.5 m)  |

Nisipul şi pietrişul brut exploatat va fi încărcat direct în autobasculante şi va fi transportat la beneficiari. Descopertarea se va executa în avans faţă de lucrările de exploatare a nisipului şi pietrișului. Nu se vor utiliza explozivi nici pentru lucrările de descopertare şi nici pentru cele de exploatare a nisipului şi pietrişului.

- *lucrările de haldare:* solul vegetal, va fi depozitat perimetral, urmând ca, după finalizarea exploatării, să fie utilizat pentru refacerea amplasamentului, prin crearea patului fertil pe suprafața perimetrală a taluzului treptei emrse.

*- lucrări de refacerea mediului:* se vor executa în conformitate cu Planul de refacere a mediului şi proiectul tehnic de refacere a mediului. Procesul de reconstrucţie ecologică a amplasamentului va consta în amenajarea unui iaz piscicol în golul rezultat în urma exploatării resurselor de nisip şi pietriş.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei și a biodiversităţii***: *proiectul va folosi terenul în suprafaţă de 5300 mp, deținut în proprietate de către titular, din care suprafața perimetrului de exploatare este de 5300 mp, prin exploatarea unei rezerve minerale de pietriş şi nisip de 31500 mc extras geologic (din care volum resursă 30000 mc, volum copertă 1500 mc)*.

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

*În perioada de execuţie* a proiectului și în *perioada de exploatare* vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

 **b5)** ***poluarea si alte efecte negative:*** în urma realizării proiectului propus pot rezulta emisii (pulberi şi gaze) în aer de la utilajele de extracţie şi transport; emisii în freaticul local, pierderi accidentale de produse petroliere şi uleiuri; poluarea solului cu produse petroliere prin excavarea şi vehicularea de agregate minerale; se vor respecta limitele prevăzute de normele în vigoare*.*

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nerespectarea tehnologiei de exploatare. Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

Datorită condiţiilor de amplasament existente, nu este necesară amenajarea unei organizări de şantier. Pentru necesităţile de folosinţă uzuală (adăpost, magazie, vestiar, etc.) se va amplasa un container metalic modular.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 13 din 13.03.2023 emis de Primăria Comunei Bălan, terenul se află în proprietatea solicitantului și este situat în extravilanul localității Gâlgău – Almașului, conform CF nr. 50656 și CF 51173. Terenul în suprafață de 5300 mp, nu este de utilitate publică și nu are restricții în ceea ce privesc construcțiile. Se intenționează exploatarea de agregate minerale de balastieră din terasa inferioară a râului Almaș și exploatarea ulterioară ca iaz piscicol.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** impactul activităţii de exploatare asupra asupra solului, a florei şi faunei, prin generarea de zgomot, vibraţii, descopertarea solului vegetal şi exploatarea de nisip şi pietriş;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: râul Almaş, deoarece extracţia pietrişului şi nisipului se va realiza din albia majoră a râului Almaş; manipularea carburanţilor şi a uleiurilor pentru utilaje se va face în locuri special amenajate, pentru a evita eventualele scurgeri accidentale;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:** Ținând cont de toate elementele furnizate de titularul proiectului și cunoștințele disponibile în această etapă:

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: *județul Sălaj, comuna Bălan, satul Gâlgăului Almaşului, extravilan, albia majoră a râului Almaș, mal drept. Lucrările se vor desfăşura într-un perimetru de exploatare în suprafaţă de 5300 mp amplasat în partea estică a perimetrului existent Gâlgău DFA. Cea mai apropiată locuinţă învecinată este situată la cca. 1,5 km, față de amplasament, condițiile de transport ar putea afecta în sens negativ populația pe o zonă geografică relativ extinsă.*

 d2) natura impactului: - *impactul generat de proiectul propus poate fi direct, negativă asupra populației din localitatea limitrofă generată de mijloacele de transport.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - potenţial impact semnificativ asupra tuturor factorilor de mediu: *impactul zgomotului şi vibraţiilor* produse de transportul agregatelor, lucrări şi măsuri pentru prevenirea/reducerea impactului; potenţialul *impact asupra* *aerului* datorat de emisiile de gaze de la utilajele utilizate şi pulberi datorate exploatării şi transportului; potenţialul *impact asupra solului şi subsolului* prin antrenarea de suspensii şi produse petroliere accidental; potenţial *impact asupra zonelor de locuit*, prin emisiile de poluanţi în aer, sol, ape subterane, zgomot şi vibraţii; potenţial impact semnificativ *asupra biodiversităţii*; evaluarea şi prezentarea riscurilor naturale şi tehnologice cauzate de proiectul propus;

d5) probabilitatea impactului: - *potenţial impact semnificativ asupra factorilor de mediu, nu se cunoaşte probabilitatea impactului*.

 d6) debutul, durata, frecvenţa si reversibilitatea preconizate ale impactului: - nu se cunoaşte, nu dispunem de date suficiente în această etapă;

d7) cumularea impactului cu impactul altor proiecte existente și/sau aprobate: *pe cursul râului Almaș este implementat proiect de balastieră care poate contribui la impact cumulat negativ semnificativ al proiectului propus;*

 d8) posibilitatea de reducere efectivă a impactului: *nu sunt tratate în această etapă.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea efectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

- în conformitate cu decizia: *pentru proiectul propus* ***este necesară elaborarea Studiului de Evaluare a Impactului asupra Corpurilor de Apă***, decizie eliberată de către Administrația Bazinală de Apă Someș - Tisa, nr. 62 din 04.12.2023 înregistrată la APM Sălaj cu nr. 9486/06.12.2023, decizie justificată prin următoarele:

Proiectul de extindere propus este situat în terasa inferioară a cursului de apă Almaș, pe malul drept, la o distanță de cca. 132 m sud și cca. 230 m vest față de albia minoră a acestuia. Perimetrul are suprafața exploatabilă de 5300 mp, rezultând un luciu de apă de 4444 mp. Exploatarea agregatelor minerale în perimetrul Gâlgău – Hulugean, presupune lucrări de excavații pe o adâncime de maxim 6,5 m de la cota maximă a terenului natural și până la cota + 197 mdMN, realizând o adâncime a apei de 3,5 m. Nivelul hidrostatic se află la cota medie de +200 mdMN.

Realizarea lucrărilor de amenajare piscicolă prin exploatarea agregatelor minerale până la o suprafată totală de 6300 mp, ţinând cont de datele hidrologice înregistrate la staţiile hidrometrice Almaşu şi Hida, unde în cursul anului 2022 au fost înregistrate valori ale debitelor apropiate de minimul istoric, pot conduce la modificări ale regimului hidrologic, respectiv la apariţia de efecte ce pot împiedica îmbunătăţirea stării corpului de apă (RORW2.1.48\_B1-Almaș și afluenții).

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

cons. Hajnalka MATE - GYORGY